《贺新郎》
宋代·佚名

瑞霭笼晴晓。正小春时候，和气十分缭绕。月姊精神还窈窕。

甚似星郎年少。同共入、蓬莱仙岛。鸾凤铿铿风缥缈。

算一双、两好真奇妙。天上有，世间少。

桥门名姓掀张了。更那堪、榜下新婚，才名表表。便好相成勤夙夜，莫使脱簪遗笑。

且早趁、青春才调。向去功名成就后。到恁时节风流好。

胜今日，登科小。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。